CELEX: 22016D2205
Language: ro
Date: 2015-06-11 00:00:00
Title: Decizia nr. 170/2015 a Comitetului mixt al SEE din 11 iunie 2015 de modificare a anexei XX (Mediul) la Acordul privind SEE [2016/2205]

15.12.2016   
               
               
                  RO
               
               
                  Jurnalul Oficial al Uniunii Europene
               
               
                  L 341/70
               
            DECIZIA NR. 170/2015 A COMITETULUI MIXT AL SEE
      din 11 iunie 2015
      de modificare a anexei XX (Mediul) la Acordul privind SEE [2016/2205]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Decizia 2013/727/UE de punere în aplicare a Comisiei din 6 decembrie 2013 de stabilire a unei modalități de notificare a informațiilor cu privire la adoptarea și modificările de substanță survenite în cadrul planurilor de gestionare a deșeurilor și a programelor de prevenire a generării deșeurilor (1) trebuie încorporată în Acordul privind SEE.
               
            
                  (2)
               
               
                  Prin urmare, anexa XX la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      În anexa XX la Acordul privind SEE, după punctul 32ffd (Decizia 2011/753/UE a Comisiei) se introduce următorul punct:
      
         
                     „32ffe.
                  
                  
                     
                        32013 D 0727: Decizia 2013/727/UE de punere în aplicare a Comisiei din 6 decembrie 2013 de stabilire a unei modalități de notificare a informațiilor cu privire la adoptarea și modificările de substanță survenite în cadrul planurilor de gestionare a deșeurilor și a programelor de prevenire a generării deșeurilor (JO L 329, 10.12.2013, p. 44).”
                  
               
      Articolul 2
      Textele Deciziei de punere în aplicare 2013/727/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 12 iunie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 11 iunie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 329, 10.12.2013, p. 44.
      
         (*1)  Nu au fost semnalate obligații constituționale.